OzLabs/hebrew-wiki-articles huggingface dataset:
רחוב סוקולוב (חולון)

רחוב סוקולוב הוא רחוב מרכזי בחולון הנקרא על שמו של נחום סוקולוב. הרחוב משתרע מכיכר סטרומה במרכז-מערב העיר, ועד לגן המקלט שמעבר לו רחוב יוסף סרלין. חלקו של הרחוב מקביל לרחוב ההסתדרות שגם הוא רחוב ראשי. הרחוב מהווה גבול בין שכונת אגרובנק ממזרח ובין שכונת גרין עם הנמצאת מערבית לה.

== היסטוריה ==
בשנת 1934 יעקב מירנבורג ושמעון יעבץ, שני בנקאים יוצאי רוסיה, מראשי בנק אגרובנק, רצו להקים שכונה תעשייתית ורכשו כ-3,000 דונם של אדמות חול כיום שכונת אגרובנק. מיד החלו בתכנון השכונה, בשיתוף עם חברת שיכון עובדים. בשנת 1934 החלו בהכשרת תשתיות לבנייה ובסלילת כביש וכחלק מבניית השכונה בנו גם את רחוב סוקולוב.<ref></ref>

בשנת 1935 החל לפעול באופן סדיר קו תחבורה ציבורית של חברת דרום יהודה מסוקולוב לתל אביב.

בשנת 1967 נפתח בית קולנוע בשם "סבוי" ברחוב סוקולוב. בית הקולנוע הזה התאפיין בסטנדרטים מודרניים לתקופתו שכללו, בין היתר, מושבים מרופדים ומיזוג אוויר. אולם בית הקולנוע שכן בקומת המרתף והתאפיין בצורתו הייחודית והמעגלית שדמתה לעדשת מצלמת קולנוע.<ref name=":0"></ref>

בשנת 1992 בית הקולנוע נסגר כחלק מגל סגירות של מאות בתי קולנוע ברחבי הארץ שלא עמדו בתחרות מול רבי הקולנוע שנפתחו בתוך הקניונים החדשים.<ref name=":0" />

ברחוב פועל סניף של הנוער הלאומי ברחוב סוקולוב 52.

בסוקולוב ישנן חנויות רבות המשרתות את תושבי העיר ובהם בתחום המוניות, פרחים, מתפרה, סנדלריה, צעצועים, אופניים, ספרים ומכשירי כתיבה, חיות, שירותי ציבור, בריאות ואופטיקה, חשמל, מחשבים, תכשיטים, ריהוט, מתנות, כלי בית, הסעדה, טיפוח וקוסמטיקה, מזון, אופנה, והנעלה וכן, גם דוכני מפעל הפיס.<ref></ref>

עד שנות ה-90 רחוב סוקולוב היה שוקק ומלא חיים, תושבים מהערים הסמוכות היו מגיעים לחנויות מיתולוגיות כמו בגדי ליאון, מאפיה פיטרו וחנויות ספורט ותיקות, ובהתאם הייתה תחבורה ציבורית תכופה ונוחה לרחוב הפופולרי.<ref name=":1"></ref>

עם תחילת עידן הקניונים ותחילתם של עבודות הרכבת הקלה הרחוב נפגע, עיריית חולון פעלה על מנת לעודד רכישה מהעסקים המקומיים, אך היא לא יכולה לפתור את מצוקת החנייה החמורה ברחוב ובוודאי לא את אי הנוחות הגדולה שהביאו העבודות והשיפוצים ברחוב.<ref name=":1" />

בעבר שימש רחוב סוקולוב כמרכז המסחרי של העיר וכרחוב הראשי החדש של העיר בין השאר אירח את אירועי העדלאידע המפורסמים של חולון.<ref></ref>

רחוב סוקולוב כחלק משכונת אגרובנק הוכרז בשל חשיבותו ובשל אופיו המיוחד, כמרקם היסטורי לשימור בתוכנית השימור העירונית של חולון.<ref></ref>

סמיכותו למרכזי תרבות חולונים, לתיאטרון חולון ולספריית בן יהודה מאידך, הפכוהו לציר חשוב ומרכזי בחולון. בחלקו של הרחוב נסלל נתיב תחבורה ציבורית, דבר שהקל באופן משמעותי על עומסי התנועה.<ref></ref>

כחלק מהעבודות להקמת הקו הירוק של הרכבת הקלה בחולון, הצטמצמו מספר הנתיבים לתנועת כלי רכב ברחוב וחלה פגיעה בעסקים כתוצאה מכך. בתום העבודות, אמור הרחוב להפוך למדרחוב עם רכבת קלה בדומה לרחוב אלנבי בתל אביב.<ref></ref>

== ראו גם ==
* כיכר סטרומה
* תיאטרון חולון

==הערות שוליים==

*
קטגוריה:רחובות ושדרות בישראל
La rabbia non ti basta

"La rabbia non ti basta" (בעברית: "כעס לא מספיק עבורך") הוא שיר שהוקלט על ידי הראפרת האיטלקייה ביגמאמא. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל מתוך אלבום אולפן השני שלה, Sangue.

השיר הגיע למקום ה-25 במצעד הסינגלים האיטלקי.

== רקע וכתיבה ==
השיר נכתב על ידי המבצעת, אנריקו בוטה, אנריקו בראן ומריה לודביקה לאצריני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.2 מיליון השמעות.

"La rabbia non ti basta" היה שירה של ביגמאמא לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-22.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-3.6 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| זהב
| 50,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|סוני מיוזיק אנטרטיינמנט
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת סוני מיוזיק אנטרטיינמנט
שחר סורק

שחר סורק (נולד ב-28 בדצמבר 1975) הוא מפיק ושחקן ישראלי.

==קורות חייו==
סורק גדל בירושלים.

אלוף ישראל בטאקוונדו 5 פעמים. הוא מחזיק בדרגת דאן 4.

בעל תואר ראשון ושני במנהל עסקים, הראשון משלוחת אוניברסיטת מנצ'סטר.

ב-1997 גילם דוגמן פרסומת בסרט מר באום, גילם את שלומי בסדרה רמת אביב גימל ושיחק בסרט הטלוויזיה בחצות הלילה.

ב-1998 השתתף בסרט הסטודנטים "ארבעה נכנסו לפרדס". ב-1999 הנחה בערוץ הילדים, וגילם את פחפח במחזמר הקוסם!.

ב-2007 גילם את התפקיד הראשי "פישקה" בסרט מלך של קבצנים שביים אורי פסטר. סורק הפיק, יצר לו את הכוריאוגרפיה וביים את קטעי הלחימה.

ב-2008 גילם בחור בדייט עם שירה בסדרה אולי הפעם, ב-2010 הופיע בסרט האמריקאי .

מתגורר בלוס אנג'לס.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מנחי ערוץ הילדים
קטגוריה:ישראלים שנולדו ב-1975
Searching

Searching הוא אלבום אוסף של המפיק המוזיקלי הישראלי עופר ניסים.<ref name=":0"></ref> הוא יצא לאור בשנת 2004 בהוצאת חברת התקליטים IMP רקורדס.<ref name=":1"></ref>

== רקע ==
בשנת 2004 פגש עופר ניסים את הזמרת-יוצרת מאיה סימנטוב, שהכירה לו את המפיק המוזיקלי ינון יהל. תוך זמן קצר החל נסים להשתמש בקולה הפעמוני והעמוק של סימנטוב בשיריו החדשים וברצועות ההאוס שניגן במועדונים. מתוך ניסיון העבר, שיתוף הפעולה בין השניים התבצע תוך אזכור בולט ומרכזי של ניסים, שלקח קרדיט כמעט מלא על עבודתם של השניים. בין הלהיטים של ניסים ששרה סימנטוב ניתן למנות את החידוש ללהיט משנות השבעים "That's The Way I Like It", והשיר "Searching" שזכה להצלחה בין-לאומית. נישא על גבי גל ההצלחה, הוחתם נסים באותה שנה בחברת התקליטים הניו-יורקית סטאר 69 רקורדס (), שנוהלה על ידי זוכה גראמי פיטר ראופר.<ref></ref>

Searching פורסם במקור בתור אלבום כפול: F1rst Search ו-Second Search.<ref name=":1" /> האלבום הוא במהותו אלבום רמיקסים בשני חלקים, שכולל, לצד קטעים מקוריים ורמיקסים של ניסים, גם קטעים שניסים הרבה לנגן בסטים שלו, מבית היוצר של אמנים מוכרים בסצנת ההאוס (רובי ריביירה, דני טנגליה, גבריאל & דרזדן ופיטר ראופר בעצמו). גרסה מקוצרת שלו, שאינה כוללת קטעים ורמיקסים של אמנים זרים, הועלתה בהמשך לספוטיפיי.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי אוסף מ-2004
קטגוריה:אלבומי עופר ניסים
קטגוריה:אלבומי אוסף באנגלית
קטגוריה:אלבומי חברת IMP רקורדס
דארגן ד'אמיקו

יאקופו ד'אמיקו (באיטלקית: Jacopo D'Amico; נולד ב-27 בנובמבר 1980), ידוע בשם הבמה דארגן ד'אמיקו, הוא זמר, ראפר, כותב שירים ומפיק מוזיקלי איטלקי.<ref name="int"></ref>

את קריירת המוזיקה שלו החל בשנת 1997, כשהצטרף ללהקת "Sacre Scuole" עם גואה פקואנו וג'ייק לה פוריה. בשנת 2001, לאחר שהוציאו את אלבום הבכורה שלהם, התפרקה הלהקה עקב סכסוכים פנימיים.<ref></ref>

בשנת 2006 הוציא ד'אמיקו את אלבומו הראשון כסוליסט, Musica senza musicisti. הוא פורסם דרך חברת התקליטים ג'אדה מסי, חברה עצמאית שהוקמה על ידי ד'אמיקו. במרוצת השנים הוציא עשרה אלבומי אולפן לאור.<ref></ref>

בשנת 2022 השתתף בפסטיבל סן רמו, הקדם האיטלקי לאירוויזיון 2022, שהתקיים בטורינו שבאיטליה. שירו לתחרות היה "Dove si balla", והוא דורג בערב הגמר במקום התשיעי.<ref></ref> הוא שב לתחרות ב-2024 עם השיר "Onda alta", שהגיע למקום ה-20.<ref></ref><ref></ref>

== דיסקוגרפיה ==
=== אלבומי אולפן ===
==== עם Sacre Scuole ====
* 2000: 3 MC's al cubo

==== קריירת סולו ====
* 2006: Musica senza musicisti
* 2008: Di vizi di forma virtù
* 2010: D' parte prima
* 2010: D' parte seconda
* 2011: 
* 2012: Nostalgia istantanea
* 2013: Vivere aiuta a non-morire
* 2014: D'Io

== קישורים חיצוניים ==

== הערות שוליים ==

קטגוריה:ראפרים איטלקים
קטגוריה:איטלקים שנולדו ב-1980
תחנת הכוח צפית

תחנת הכוח צפית היא תחנת כוח במחזור משולב, המייצרת חשמל באמצעות גז טבעי הממוקמת בשפלת יהודה בסמוך יער חרובית. התחנה בבעלות חברת החשמל לישראל.

בצמוד לצפית ממוקמת תחנת הכוח דליה תחנת הכוח הפרטית הגדולה בישראל בעלת הספק מקסימלי של 900 מגוואט, שהחלה לפעול ביולי 2015.

בשנת 1990 הוקמה בצמוד לתל צפית תחנת הכוח ותחנת מיתוג ומעברים לקווי חשמל ראשיים של חברת החשמל. באתר פועלות משנת 1990 שתי יחידות ייצור המוסקות בסולר בעלות הספק כולל של 220 מגוואט (יחידות המיועדות לייצור חשמל לשעת שיא, דחק וחירום). באוקטובר 2006 הושלמה הקמת השלב הראשון של יחידת ייצור חדשה במחזור משולב בעלת הספק של 248 מגוואט המוסקת בסולר. ב-2007 הושלמה הקמת טורבינה קיטורית נוספת כך שהספק היחידה הגיעה ל-360 מגוואט. במאי 2010 עברה לשימוש בגז טבעי.

נכון ל-2022 בתחנה 2 יחידות טורבינות גז תעשייתיות בהספק של 220 מגוואט ויחידת טורבינת גז תעשייתית במחזור משולב בהספק של 360 מגוואט.

== ראו גם ==
* משק החשמל בישראל

== הערות שוליים ==

קטגוריה:ישראל: תחנות כוח גז טבעי
קטגוריה:חברת החשמל לישראל: תחנות כוח
קטגוריה:כפר מנחם
Onda alta

"Onda alta" (בעברית: "גל גבוה") הוא שיר שהוקלט על ידי הזמר האיטלקי דארגן ד'אמיקו. הוא יצא לאור ב-7 בפברואר 2024 בהוצאת חברת התקליטים איילנד רקורדס, כסינגל מתוך אלבום האולפן שלו, Ciao America.

השיר הגיע למקום ה-11 במצעד הסינגלים האיטלקי.

== רקע וכתיבה ==
השיר נכתב על ידי המבצע, אלפרדו רפטי מוגול, אדווין רוברטס, ג'אנלואיג'י פאציו וסטפנו מרלטה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24.5 מיליון השמעות.

"Onda alta" היה שירו של ד'אמיקו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-20.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-6.5 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 100,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|איילנד רקורדס
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
Ti muovi

"Ti muovi" (בעברית: "אתה זז") הוא שיר שהוקלט על ידי הזמר האיטלקי דיודאטו. הוא יצא לאור ב-7 בפברואר 2024 בהוצאת חברת התקליטים קרוסלו רקורדס, כסינגל מתוך אלבום האולפן שלו, Ho acceso un fuoco.

השיר הגיע למקום ה-20 במצעד הסינגלים האיטלקי.

== רקע וכתיבה ==
השיר נכתב על ידי המבצע בלבד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.1 מיליון השמעות.

"Ti muovi" היה שירו של דיודאטו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-13.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-4.5 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| זהב
| 50,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|קרוסלו רקורדס
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
שאנדור פורגאץ'

עם חברי להקה אחרים
שאנדור פורגאץ (במקור גלנץ, בהונגרית: Forgách Sándor; סולנוק, 4 בפברואר 1890 – מחנה השמדה אושוויץ, 1944) היה שחקן, במאי תיאטרון יהודי-הונגרי מפורסם בטרנסילבניה שנספה בשואה. פורגאץ' היה ממקימי ומנהלי התיאטרון היהודי בקולוז'וואר.

== קורות חייו ==
שאנדור גלנץ נולד במשפחה יהודית כבנם של איגנץ גלנץ ושל רוזליה ברגר. הוא למד באקדמיה לאמנויות (כיום שמה האוניברסיטה לאמנויות התיאטרון והקולנוע), שם סיים בהצטיינות ב-1909. הוא התחיל את הקריירה שלו בעיר פץ', ואז עבר לעיר גיור. ב-9 באוגוסט 1915, ביוז'פווארוש, בודפשט הוא נישא לאילונה פולגאר, קתולית, שהייתה מבוגרת ממנו בשנתיים, בתם של פטר פולגאר ושל אילונה אובורקה.<ref>A házasságkötés bejegyezve a Budapest VIII. ker. polgári házassági akv. 978/1915. folyószáma alatt.</ref>

מ-1919 שיחק בהצלחה רבה בעיר ארד בלהקתו של מיהאי סנדראי ולאחר מכן הופיע בקלוז' בין סתיו 1921 לבין סתיו 1935, שיא התפתחותו והצלחתו האמנותית נופל על התקופה האחרונה הזו. לאחר מכן, יחד עם רז'ה אינקֶה, ביקשו את הזיכיון לתיאטרון ארד לעונה שלאחר מכן, בה הם לא זכו. חוקי הגזע שנחקקו במהלך מלחמת העולם השנייה (במיוחד החוק היהודי השני) בודדו אותו עוד יותר. יחד עם מיהאי פקטה, הוביל את הקמת ותפעולו של התיאטרון היהודי (קולוז'וואר) הן בבימוי והן במשחק וליהוק בהופעות רבות במועדון עובדי המתכת בקלוז'.

הוא גורש ב-1944 ונספה באושוויץ.

== תפקידיו העיקריים (בלבד) ==
* אוסוולד (איבסן: רוחות)
* טאנר ג'ון (שו: (Man and Superman)
* פר גינט (איבסן)
* בריטבורג (מיקלוש באנפי: מסקרה)
* המלט (שייקספיר)
* יאגו (שייקספיר: אותלו)
* לוציפר (אימרה מדאץ': טרגדיית האדם)

== הבימוי החשוב ביותר שלו (מתוך רבים) ==
* Hoffmanstahl: Jedermann

== קישורים חיצוניים ==

* [http://mek.oszk.hu/02100/02139/html/sz07/282.html לקסיקון אמנות התיאטרון ההונגרי]

== לקריאה נוספת ==
* לקסיקון התיאטרון ההונגרי. עורך באמצעות החומר שנאסף של ינה ארדי ואמיל קירטי... אלדאר שופפלין. [בודפשט], איגוד השחקנים הלאומי ומכון הפנסיה, [1929]
* הלקסיקון החדש של רוואי. עורך ראשי. קוגה אישטוואן טרשוי. סקסארד, Babits, 1996

== הערות שוליים ==

קטגוריה:שחקני תיאטרון יהודים הונגרים
קטגוריה:במאי תיאטרון יהודים הונגרים
קטגוריה:אסירים במחנה הריכוז אושוויץ
קטגוריה:סולנוק: אישים
קטגוריה:שחקנים שנספו בשואה
קטגוריה:נספים במחנה ההשמדה אושוויץ
קטגוריה:קלוז'-נאפוקה: אישים
קטגוריה:הונגרים שנולדו ב-1890
קטגוריה:הונגרים שנפטרו ב-1944
אמה מרונה

עמנואלה "אמה" מרונה (באיטלקית: Emmanuela "Emma" Marrone; נולדה ב-25 במאי 1984), ידועה לרוב בשמה הפרטי אמה, היא זמרת פופ, כותבת שירים ושחקנית איטלקייה.

במרץ 2010, לאחר שהייתה סולנית בכמה להקות מקומיות, זכתה בתחרות הכישרונות Amici di Maria De Filippi. לאחר מכן חתמה על חוזה הקלטות עם יוניברסל מיוזיק גרופ. מאז 2010 הוציאה שבע אלבומי אולפן, מיני-אלבום אחד ושלושים ותשעה סינגלים לאור. במרוצת השנים מכרה למעלה משני מיליון עותקים ברחבי איטליה. ב-18 בפברואר 2012 זכתה פסטיבל סן רמו עם השיר "Non è l'inferno". היא נבחרה לייצג את באירוויזיון 2014, שנערך בקופנהגן שבדנמרק, עם השיר "La mia città". את ערב הגמר סיימה במקום ה-21.

במרוצת הקריירה המוזיקלית שלה שיתפה פעולה עם עשרות אמנים בין-לאומיים, כמו Thirty Seconds to Mars ואלברו סולר, ועם כותבי שירים איטלקיים ידועי-שם, כגון אלסנדרה אמורוסו ופבריציו מורו. מרונה עצמה כתבה מספר שירים עבור אמנים אחרים.

בשנים 2013, 2015 ו-2016 נבחרה לכהן כאחת המנטוריות בתוכנית Amici di Maria De Filippi. תפקידה הניב לה שני פרסים מטעם הטלוויזיה האיטלקית. היא שיחקה במספר סדרות וסרטי טלוויזיה איטלקיים. מרונה הועמדה לפרס המוזיקה של MTV אירופה ולפרס המוזיקה העולמית.

== קישורים חיצוניים ==
* 

== הערות שוליים ==

קטגוריה:שחקניות איטלקיות
קטגוריה:זמרות איטלקיות
קטגוריה:נציגי איטליה באירוויזיון
קטגוריה:משתתפי אירוויזיון 2014
קטגוריה:זוכי פסטיבל סן רמו
קטגוריה:ילידות 1984
UMkhonto we Sizwe (מפלגה דרום אפריקנית)

uMkhonto weSizwe (מילולית מזולו: "חנית האומה"), המכונה גם MK או מפלגת MK, היא מפלגה שמאלנית פופוליסטית<ref name="pill"></ref><ref name="rally"></ref> דרום אפריקנית, שנוסדה בדצמבר 2023. המפלגה קרויה על שם הזרוע הצבאית למחצה של מפלגת הקונגרס הלאומי האפריקאי ונקראה גם היא uMkhonto we Sizwe, שפעלה בתקופת משטר האפרטהייד בדרום אפריקה. עם זאת, ה-ANC איימה בתביעה משפטית על השימוש בשם זה,<ref></ref> וההתאגדות ספגה ביקורת מצד יוצאי ה-MK המקורית.<ref></ref>

המפלגה זכתה לפופולריות בדצמבר 2023, כאשר נשיא דרום אפריקה לשעבר ג'ייקוב זומה הודיע כי אף שיישאר חבר מפלגת ה-ANC כל חייו, הוא לא יתמודד מטעם המפלגה בבחירות הכלליות בדרום אפריקה ב-2024, ובמקום זאת יתמודד בראשות MK.<ref></ref> הוא הצהיר כי "אינו יכול ואינו מעוניין" לקחת חלק בקמפיין הבחירות של ה-ANC תחת הנהגתו של סיריל רמפוסה, שהחליף את זומה בתפקיד, וכי אם יעשה זאת זו תהיה "בגידה".<ref></ref><ref></ref>

== אידאולוגיה ==
המפלגה תוארה כפופוליסטית, לאומנית זולו,<ref></ref><ref></ref> ו"אנטי זרים".<ref></ref> בתחנת קול אמריקה הגדירו אותה "מפלגת שמאל רדיקלית",<ref></ref><ref></ref><ref></ref> ואילו בשידורי אל-ג'זירה התייחסו אליה כסוציאליסטית.<ref></ref> המפלגה מקדמת מדיניות שמרנית חברתית<ref></ref> כולל קריאה לביטול החקיקה המאפשרת נישואים חד מיניים,<ref></ref> ותמיכה בהפקעת קרקעות ללא פיצוי.<ref></ref>

== תמיכה ==
מאז הקמת המפלגה, כל סקרי דעת קהל הראו שהיא זוכה לתמיכה חזקה בקוואזולו-נטאל,<ref name="politicsweb"></ref><ref></ref> וצפו כי היא תצמצם משמעותית את שיעורי התמיכה ב-ANC בפרובינציה.<ref></ref><ref></ref><ref></ref><ref></ref> המפלגה זכתה לאחוזי תמיכה משמעותיים גם בפרובינציה הצפון-מערבית מפומלנגה.<ref name="politicsweb" />

בינואר 2024, הודיע אנדילה מנטיטמה , מנהיג מפלגת Black First Land First על הצטרפות ל-MK במסגרת הסכם ריצה משותפת.<ref></ref>

== הישגים בבחירות ==
בפברואר 2024 התמודדה המפלגה לראשונה בבחירות-המשנה באבקולוסי בקוואזולו-נטאל והגיעה למקום השלישי עם 19% מהקולות.<ref></ref> גם בבחירות המשנה שהתקיימו באותו חודש באופונגולו הגיעה המפלגה למקום השלישי, עם 28% מהקולות.<ref></ref>

ב-28 בפברואר 2024, המפלגה התמודדה הראשונה שלה מחוץ לקוואזולו-נטאל, בבחירות משנה באחת הרשויות המקומיות במפומלנגה, ושם סיימה במקום השני עם 28% מקולות הבוחרים.<ref></ref>

המפלגה התמודדה לראשונה בבחירות כלליות ביוני 2024 כשבראש הרשימה הוצב ג'ייקוב זומה. טרם הבחירות ניסתה ה-ANC לפסול את מועמדותו של זומה בטענה כי עונש המאסר שהוטל עליו בעבר מונע ממנו להתמודד אך בית המשפט דחה טענה זו.<ref></ref> בבחירות זכתה MK ב-58 מושבים מתוך 400 המושבים בפרלמנט, והביאה לכך שלראשונה מאז תום שלטון האפרטהייד איבדה ה-ANC את הרוב המוחלט שהיה לה בפרלמנט.<ref></ref>

==קישורים חיצוניים==
* 

== הערות שוליים ==

קטגוריה:דרום אפריקה: מפלגות
קטגוריה:שמאל רדיקלי
Imma Be

"Imma Be" הוא שיר של ההרכב האמריקאי בלאק אייד פיז מתוך אלבום האולפן החמישי שלהם The E.N.D. (2009). השם של השיר היא ביטוי סלנג שמשמעותו "אני הולך להיות" או "אני אהיה". בתחילה יצא השיר כסינגל שיווקי, ולאחר מכן יצא כסינגל הרביעי מתוך האלבום ב-12 בינואר 2010 על ידי אינטרסקופ רקורדס.

כמו כן, "Imma Be" היה להצלחה מסחרית והפך לסינגל השלישי מתוך The E.N.D. שהגיע למקום הראשון במצעד הבילבורד הוט 100 בארצות הברית. הביקורת על השיר הייתה מעורבת באופן כללי. הווידאו קליפ הנלווה לשיר צולם כקליפ בן עשר דקות בשם "Imma Be Rocking That Body" יחד עם "Rock That Body". השיר היה חלק מפסקול הסרט "החבר'ה האחרים" (2010) ושומש בסצנת הבר,<ref></ref> והופיע גם בסרט "בדרך לחתונה עוצרים בבנגקוק" (2011).

==הצלחה מסחרית==
לפני יציאת האלבום The E.N.D., השיר "Imma Be" יצא כסינגל שיווקי בינלאומי והגיע למקום ה-50 בארצות הברית, בהתבסס על הורדות בלבד. לאחר מכן יצא כסינגל הרביעי מהאלבום בארצות הברית והפך ללהיט השלישי של הלהקה שהגיע למקום הראשון במצעד הבילבורד הוט 100 בשבוע שהסתיים ב-6 במרץ 2010, ועצר את רצף תשעת השבועות של השיר "Tik Tok" של קשה. זה היה השיר השלישי שהגיע למקום הראשון מתוך The E.N.D., אחרי השניים הראשונים, "Boom Boom Pow" ו-"I Gotta Feeling", והפך לשיר הרביעי ברציפות שהגיע לעשירייה הפותחת מתוך האלבום. עם הגעת השיר למקום הראשון, הפכו הבלאק אייד פיז ללהקה הראשונה שהצליחה להכניס שלושה שירים למקום הראשון במצעד בילבורד הוט 100 מתוך אלבום אחד מאז אלבום הבכורה של וילסון פיליפס, Wilson Phillips, בין השנים 1990–1991.<ref></ref> זה הציב את הבלאק אייד פיז יחד עם הזמר אשר והאלבום Confessions, כשניים מהאלבומים שהסינגלים מתוכם שהו במספר השבועות הרב ביותר במקום הראשון, עם 28 שבועות, כאשר רק האלבום Scorpion (2018) של דרייק עם 29 שבועות לפניהם. "Imma Be" הגיע לעשירייה הפותחת במצעד קנדה הוט 100 בזכות עלייה משמעותית בהורדות הדיגיטליות לאחר הופעה של "Imma Be" בטקס פרסי הגראמי ה-52.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! ברזיל (Pro-Música Brasil)
| זהב
| 30,000
|-
! קנדה (Music Canada)
| פלטינה
| 80,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2009
קטגוריה:סינגלים מ-2010
קטגוריה:שירי בלאק אייד פיז
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:סינגלים שהגיעו למקום הראשון במצעד הבילבורד הוט 100
אילדיקו קומלושי

אילדיקו קומלושי (בהונגרית: Komlósi Ildikó; נולדה ב-22 במרץ 1959) היא זמרת אופרה מצו-סופרן הונגרייה.

== ביוגרפיה ==
קומלושי נולדה בבקשסנטאנדראש. בשנים 1980–1984 למדה מוזיקה ב בבודפשט, בשנים 1984–1985 למדה בבית הספר גילדהול למוזיקה ודרמה בלונדון, בהדרכתה של ורה רוז'ה ובשנים 1987–1988 השתתפה בשיעורי התמחות באקדמיה של לה סקאלה במילאנו.

במנת 1982 זכתה בפרס ראשון בתחרות בקרלובי וארי, צ'כיה ובפרס שני בתחרות בדן בוס, הולנד. בשנת 1986 זכתה בתחרות הבינלאומית של פברוטי והופיעה לראשונה ב מול לוצ'יאנו פברוטי בניצוחו של לורין מאזל.

בעקבות הופעת הבכורה המוצלחת שלה, היא הוזמנה להופיע בתיאטראות החשובים בעולם: האופרה של וינה; תיאטרון לה סקאלה במילאנו; פרנקפורט, סנטיאגו דה צ'ילה; המטרופוליטן אופרה וקרנגי הול בניו יורק; תיאטרון סן קרלו בנאפולי; מאגיו בפירנצה; הארנה של ורונה; בית האופרה המלכותית, קובנט גארדן בלונדון; ולה מונה בבריסל.

היא שיתפה פעולה עם המנצחים החשובים בעולם: סר קולין דייוויס, איוואן פישר, ואלרי גרגייב, זובין מהטה ואנטוניו פאפאנו.

===נקודות השיא בקריירה ===
* דון ג'ובאני - דונה אלווירה בתיאטרון קרלו פליצ'ה בגנואה
* טירת הנסיך כחול הזקן - ג'ודית באופרה של טורקו
* כרמן - תפקיד ראשי, בזמפר-אופרה בדרזדן
* כוחו של גורל - פרציוסילה, במטרופוליטן אופרה בניו יורק
* נקסוס - אריאדנה בלה סקאלה במילאנו
* אבירות כפרית - בנטוצה ב
* כרמן ב
* אאידה באופרה של פרנקפורט, במרחצאות קרקלה ברומא ובלה סקאלה במילאנו בניצוחו של ריקרדו שאיי לפתיחת עונת 2006–2007
* אבירות כפרית ואדיפוס המלך - יוקסטה בתיאטרון רג'יו בטורינו
* הרקוויאם של ורדי בקליארי
* אבירות כפרית - בדויטשה אופר ברלין ובנאפולי
* טירת הנסיך כחול הזקן - בבילבאו
* הרקוויאם של ורדי - התזמורת הפילהרמונית של לונדון בניצוחו של ולדימיר יורובסקי בלונדון
* רקוויאם של דבוראק בברצלונה, בקליארי ופלרמו
* אדריאנה לקוברר בפלרמו
* שלומית - במטרופוליטן אופרה בניו יורק
* פרסיפל - Kundry בדויטשה אופר ברלין
* דון קרלוס בזמפר-אופרה בדרזדן
* אאידה בברלין ובמינכן
* השיר על הארץ - באוביידו, אנטוורפן וגנט
* טירת הנסיך כחול הזקן ברומא
* מיסה סולמניס מאת בטהובן בפלרמו
* אאידה ורוסלקה (ג'זיבאבא) בברצלונה
* Die Frau ohne Schatten - Die Amme במטרופוליטן אופרה בניו יורק
* Ciarondejska (הנסיכה Evpraksija) באנטוורפן
* טירת הנסיך כחול הזקן בטוקיו
* Les Troyens - קסנדרה בדויטשה אופר ברלין
* אאידה במצדה בניצוחו של דניאל אורן בשנת 2011
* הסימפוניה השנייה של מאהלר בתיאטרו מאסימו בפלרמו

== פרסים ==
* בשנת 2014 זכתה בפרס צלב אמצעי של מסדר ההצטיינות ההונגרי (1922)
* בשנת 2016 זכתה בפרס קושוט

== הפניות ==

== קישורים חיצוניים ==

* [http://www.ildikokomlosi.com Official site of the artist] 
* [http://www.ateliermusicale.it/eng/index_eng.html Info on ateliermusicale.it] 
* [https://www.israel-opera.co.il/?CategoryID=181&ArticleID=1805 אילדיקו קומלושי], באתר האופרה הישראלית

קטגוריה:זמרות מצו סופרן
קטגוריה:זמרות אופרה
קטגוריה:זמרות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:בוגרות בית הספר גילדהול למוזיקה ודרמה
קטגוריה:ילידות 1959
קמי (סדרת טלוויזיה)

קמי (בקוריאנית: 깨미) היא סדרת טלוויזיה דרום קוריאנית לילדים בהנפשה ממוחשבת שנוצרה בידי חברת ההפקה G&G Entertainment עבור ערוץ EBS אותו הערוץ בו היא משודרת בדרום קוריאה. בישראל שודרה בערוץ לולי ובניק ג'וניור בשנת 2012. פרקיה של הסדרה באורך 12 דקות.

שיר הפתיחה והסיום של התוכנית בעברית בוצע על ידי שחר קדוש, בר סביר, מאיה לבני, לירון לב וגילן שחף.

== עלילה ==
קמי היא דינוזאורית ירוקה שבכל פרק היא וחבריה טוגי, קוקו וטרה הולכים לסופרמרקט של סבא משקפון שאין לו בכל פרק מוצר, היא וחבריה ילכו למקום כלשהו כדי למצוא את המוצר דבר במלי המעלית. בסוף כל פרק ישנו שיר העוסק באותו מוצר.

== דמויות ==
* קמי: דינוזאורית ירוקה מסוג טריצרטופס, הדמות המרכזית בתוכנית.
* טוגי: דוב כחול ושמן, חבר של קמי.
* קוקו: שועל כתום בעל אף שחור, חבר של קמי.
* טרה: נמלה סגולה, חברה של קמי רוכבת על עגלת קניות שקוראים לה <nowiki>סלסל</nowiki>.
* סלסל: עגלת קניות צהוב כתום עליו רוכבת טרה.
* סבא משקפון: בעל הסופרמרקט בו מבקרים קמי, טוגי, קוקו וטרה. זנו לא ידוע אולי קרנף סגול.
* מלי המעלית: מעלית ורודה, לוקחת את קמי וחבריה ליעד שהם צריכים.

== מדבבים ==
הדיבוב העברי הופק על ידי אסנת סדן ובוים על ידי אפרת קרצמן.
{| class="wikitable"
!שם הדמות
!מדבב\ת בעברית
|-
|קמי
|ספיר דרמון
|-
|קוקו
|שקד פרסי
|-
|טוגי
|לירון לב
|-
|טרה
|שיר פרג
|-
|סלסל
|טליה ברקאי
|-
|סבא משקפון
|יהוכין פרידלנדר
|-
|מלי המעלית
|טליה ברקאי
|-
|דמויות נוספות
|גלעד קלטר
צביקה פורמן
מיכאל עינב
|}

== סדרות ספין אוף ==
לסדרה יצאו שני סדרות ספין אוף:
* מסעות קמי: בסדרה הזו קמי וחבריה כשהם לבושים במדי ספארי יכנסו למעבורת קסמים כדי ושם הם ימצאו את כל התשובות לשאלותיהם על החי. בישראל שודרה הסדרה בערוץ הופ! בשנת 2017. פרקי הסדרה באורך 13 דקות.
* קמי בעולם האמיתי: בסדרה הזו קמי, טרה והברווזים <nowiki>בוקה וצ'וקה</nowiki> יעזרו בספרים ובאינטרנט מתחת לעץ קסום, כדי למצוא תושבות לשאלותיהם. בישראל שודרה הסדרה בספארי KIDS בשנת 2012, פרקי הסדרה באורך 9 דקות.

== קישורים חיצוניים ==
* 

קטגוריה:סדרות טלוויזיה לילדים
קטגוריה:סדרות הנפשה דרום-קוריאניות
קטגוריה:ערוץ לולי: סדרות
קטגוריה:סדרות ערוץ הופ!
קטגוריה:ניק ג'וניור: תוכניות וסדרות
סולנט

סולנט הוא מיצר בין האי וייט ליבשת בריטניה הגדולה. הנמלים ההיסטוריים העיקריים של סאות'המפטון ופורטסמות' נמצאים בחופי מיצר. אורכו כ-32 ק"מ ורוחבו משתנה בין 4 ל-8 ק"מ. אמנם באזור ה-Hurst Spit מצטמצם המעבר לקצת יותר מ-1.6 ק"מ.

הסולנט הוא נתיב שיט מרכזי עבור כלי שיט להפלגה ולמשא וכן עבור כלי שיט צבאיים. זהו גם אזור פנאי חשוב לספורט ימי, בפרט יאכטות, והוא מארח את אירוע השיט של שבוע קווס מדי שנה. המיצר מוגן על ידי האי וייט, ויש לו דפוס של גאות ושפל מורכב, שהועיל להצלחתה של סאות'המפטון כנמל, ומספק "גאות כפולה" המרחיבה את חלון הגאות ובמהלכו ניתן לטפל בספינות עם טפטוף עמוק.<ref>[https://rsis.ramsar.org/ris/965 Solent and Southampton Water]</ref> ספיטהד שבסולנט ידוע כמקום שבו הצי המלכותי נבדק באופן מסורתי.

לאזור חשיבות אקולוגית ונופית רבה, במיוחד בגלל בתי הגידול של החוף והשפך לאורך גדותיו.  חלק גדול מקו החוף של המיצר מוגדר כאזור מיוחד לשימור.  הוא גובל ומהווה חלק מאופיים של מספר נופים מוגנים חשובים מבחינה לאומית, כולל הפארק הלאומי ניו פורסט.

== אטימולוגיה ==
המילה סולנט (Solent) קדמה לאנגלית העתיקה, והיא מתועדת לראשונה בשנת 731 בשם Soluente. כתיב מקורי זה מרמז על גיזרון אפשרי מהיסוד הבריטי "uente" , שנעשה בו שימוש לאורך ההיסטוריה של המפשייר, כמו בעיר הרומית "Venta Belgarum" (בלטינית "Venta"), הממלכה הפוסט-רומית של "Y Went", והשם המודרני. של ווינצ'סטר. 

מאוחר יותר הוא מופיע ברשומות האנגלו-סקסיות בתור "Solentan". 

אפשרות נוספת הוצעה, שמשמעות השם בשפות השמיות היא "סלע יציב", והמיצר נקרא כך כדי לתאר את הצוקים המסמנים את הגישה המערבית של המיצר. מוצא שמי זה עשוי להיות שריד של הסוחרים הפיניקים שהפליגו לבריטניה מהים התיכון כחלק מסחר הפח העתיק.<ref></ref> 

הצעה נוספת היא שהשם סולנט הוא על שמן של הסולות הצפוניות (שנודעו בעבר כ"סולנים" או "אווז הסולאן") המצויים לאורך החוף.<ref></ref>

== גאולוגיה ==
במשך אלפי שנים עמק נהר הסולנט התרחב והעמיק בהדרגה. נהר פרומה היה מקורו של נהר הסולנט, כאשר ארבעה נהרות נוספים - נהרות אבון, האמבל, איצ'ן וטסט - היו יובלים שלו.

סקר קרקעית הים הראה כי כאשר מפלס הים היה נמוך יותר בעידן הקרח, נהר הסולנט המשיך את קו הסולנט המזרחי (ספיטה) עד לנקודה שנמצאת מזרחית לקצהו המזרחי של האי וייט, בהמשך הוא חובר לנהר הראשי הזורם במורד הערוץ האנגלי .

== הערות שוליים ==
מגילת ששת הימים

מגילת ששת הימים היא ספר שכתב חגי בן ארצי. הספר מתאר את אירועי מלחמת ששת הימים בפורמט המזכיר את ספרי התנ"ך, בחלוקה לפרקים ולפסוקים. הספר כולל עשרה פרקים המתארים את האירועים לפי סדר כרונולוגי. בין תיאורי האירועים, משולבים פרקי תנ"ך וכן שירים עבריים הקשורים למאורעות. הספר יצא לאור בשנת ה'תשע"ד (2014) בהוצאת ספריית בית אל.<ref></ref>

== מטרת כתיבת הספר ==
המחבר מסביר במבוא לספר את המטרה שלשמה כתב אותו. לדבריו "לא הייתה בהיסטוריה היהודית מלחמה שהתגלתה בה יד ההשגחה הא-לוהית בצורה כל כך ברורה וגלויה כמו במלחמה זו". הוא כתב את הספר כי לעזור לעם ישראל להודות לה' על הניסים הגדולים שעשה להם במלחמה זו. לדבריו, "מן הראוי שבכל בית-ספר, בכל תלמוד תורה, בכל בית ובכל משפחה תוקדש לפחות שעה אחת בכל יום מששת הימים ללימוד סיפורו המיוחד של אותו יום. הבה נהפוך את יום ירושלים לחג של שישה ימים – מכ"ו באייר עד ב' בסיוון. המהדרין יציינו שמונה ימים – מכ"ה באייר עד ג' בסיוון. ראויה הישועה הגדולה שזכינו לה בדורנו לחג שאיננו נופל מחג החנוכה".<ref></ref>

== פרקי הספר ==
הספר כולל עשרה פרקים, המתארים את אירועי המלחמה לפי סדר התרחשותם:
* פרק א (לכ"ה באייר): ההחלטה הגורלית – הרקע לפרוץ מלחמת ששת הימים (הקרב על המים וסגירת מצרי טיראן).
** נספח לפרק: הרב צבי יהודה ונעמי שמר.
* פרק ב (לכ"ו באייר): היום הראשון למלחמה – הישועה הגדולה מן השמיים (מבצע מוקד).
** נספח א לפרק: מסיפורי טייסי חיל האויר.
** נספח ב לפרק: יד ההשגחה העליונה – שלושה פרטים, שאיש לא צפה אותם מראש, והביאו יחד להצלחת המבצע.
* פרק ג (לכ"ו באייר): שחרור חבל עזה.
* פרק ד (לכ"ז באייר): המלחמה עם ירדן.
* פרק ה (לכ"ז באייר): שחרור השומרון.
* פרק ו (לכ"ח באייר): שחרור ירושלים.
* פרק ז (לכ"ט באייר): שחרור הרי חברון.
* פרק ח (לא' בסיוון): שחרור סיני.
* פרק ט (לב' בסיוון): שחרור הגולן.
* פרק י (לג' בסיוון): סיום המלחמה ומשמעותה לדורות.
** נספח: סדר התפילה ליום ירושלים.

==הערות שוליים==

קטגוריה:ספרים בעברית
קטגוריה:ספרי 2014
קטגוריה:צה"ל בתרבות ובאמנות
קטגוריה:ספרי ספריית בית אל
Apnea

"Apnea" (בעברית: "דום נשימה") הוא שיר שהוקלט על ידי הזמרת האיטלקייה אמה מרונה. הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל הרביעי מתוך אלבום אולפן השביעי שלה, Souvenir.

השיר הגיע למקום התשיעי במצעד הסינגלים האיטלקי.

== רקע וכתיבה ==
השיר נכתב על ידי המבצעת, דווידה פטרלה, יולין בוברוד ופאולו אנטונאצ'י. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.

"Apnea" היה שירה של מרונה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-14.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-15 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 100,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|יוניברסל מיוזיק גרופ
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת יוניברסל מיוזיק גרופ
שמעון חיררי

חכם שמעון (יהושע) חיררי היה רב תוניסאי, מחבר ספרים, רב בית כנסת אלגריבה של יוצאי ג'רבא בכפר שלם בדרום תל אביב מייסד מוסדות פיתוחי חותם וראש כולל שער שמעון בתל אביב.

==תולדות חייו==
נולד בשנת ה'תר"צ (1929) בעיר גאבס שבתוניס לאביו חכם אברהם ולאמו בחריה. למד בתוניס אצל הרבנים, חכם יוסף סוסו הכהן, חכם חיים חורי, חכם מכלוף עידאן וחכם סעיד חדאד. בשנת ה'תש"ח (1948), מונה על ידי חכם חיים חורי לרב העיר תמזרט.

בשנת ה'תשי"ז, עלה לארץ ישראל והתיישב בתל אביב. מונה לשמש כרב בית כנסת אלגריבה של יוצאי ג'רבא בכפר שלם בדרום תל אביב. ייסד את מוסדות פיתוחי חותם הכוללים תלמוד תורה, בית ספר, גנים ובית מדרש עם למעלה מ-700 תלמידים. היה ראש כולל שער שמעון.

עסק בתורת הנסתר ויזם את מפעל לימוד הזוהר היומי.<ref>[https://breslevcity.co.il/הילולת-הצדיקים-יט-אדר-הרב-שמעון-חיררי/ הרב שמעון חירארי] באתר 'ברסלב סיטי'.</ref> מדי שנה היה עורך אירוע גדול לסיום הזוהר בהשתתפות זמרים, רבנים ואישי ציבור ביניהם הרב שלום ארוש ועוד.

היה חברו של הראשון לציון הרב עובדיה יוסף ומתומכיה הגדולים של מפלגת ש"ס. הרב עובדיה יוסף כינה אותו "צדיק יסוד עולם".

חיבר ספרים רבים בעיקר ספרי שו"ת ופרשנות על התנ"ך. הסכמות לספריו קיבל מהרב עובדיה יוסף, הרב מרדכי אליהו, רבו יוסף סוסו הכהן, הרב שלום משאש הרב יעקב בצלאל ז'ולטי, הרב חיים דוד הלוי והרב רפאל כדיר צבאן. הדפיס את כתבי רבו חכם סעיד חדאד בספר סיחה נאה.

ציווה לכתוב על מצבתו את התואר "הזקן הפשוט" בלבד ללא כל תואר רבני כל שהוא, נפטר ביום י"ט אדר ה'תשע"ו (2015), ונטמן בבית העלמין הישן בבאר שבע על יד רבו יוסף סוסו הכהן.

==משפחתו==
* בנו, ר' דוד חיררי - יו"ר סיעת ש"ס בעיריית תל אביב
* בנו, יוסף חיררי - מנהל מוסדות "פיתוחי חותם" לאחר פטירת אביו
* בנו ר' אריה חיררי - גבאי בית כנסת אלגריבה

==חיבוריו==

==תלמידיו==
* הרב אברהם שושן, ראש כולל "היכל הקודש" בבני ברק.
* הרב חיים פוקס, ראש מכון סגולת אמת בבני ברק
* הרב שמעון יוסף חיים חירארי, מחבר ספר אור שמח על מסכת פסחים

==לקריאה נוספת==
* תור הזהב התוספת התורנית של עיתון הדרך, גיליון 28

==קישורים חיצוניים==
* 
* [https://www.kolel.org/videos/454573 סרטונים] באתר 'כולל'
* [https://www.nli.org.il/he/books/NNL%20ALEPH990029032630205171/NLI רבי שמעון חירארי] באתר הספרייה הלאומית
* , , , , 
* 
* 
* 
* 
* , 
* 
* 
* 
* 
* 
* 
* 

==הערות שוליים==

קטגוריה:ישראלים שנפטרו ב-2015
קטגוריה:ישראלים שנולדו ב-1929
קטגוריה:מחברי ספרי שו"ת
קטגוריה:רבנים תוניסאים
קטגוריה:תל אביב-יפו: רבנים
קטגוריה:פרשני מגילת אסתר
קטגוריה:פרשני נ"ך
קטגוריה:מחברי ספרות תורנית
קטגוריה:פרשני הגדה של פסח
קטגוריה:פרשני מסכת אבות
קטגוריה:מחברי ספרי חידושים על התורה
קטגוריה:רבנים ג'רבאים
קטגוריה:פעילי ש"ס
סולנהופיה

סולנהופיה (שם מדעי: Solnhofia) הוא סוג של זוחל קרוב לצבים, אשר התקיים בתקופת היורה העליון. הסוג תואר בידי החוקר גפני ב-1975 על בסיס שרידים שנמצאו בגרמניה.

==מאפיינים==
בסוג זה ישנם 2 מינים: Solnhofia parsonsi שתואר ב-1975 ו-Solnhofia brachyrhyncha שתואר ב-2020. המין הראשון ידוע משרידים מאובנים של גולגולת ולסת חלקית מתצורות זולהופן שבבוואריה. ממצאים לא שלמים נוספים התגלו בשווייץ ובבוואריה וכנראה שגם בצרפת, מה שמראה על שכיחותו של המין באירופה במשך היורה העליון. בשנת 2020 תואר מין נוסף, Solnhofia brachyrhyncha שבשוויץ.

זוחל זה למרות דמיונו לצבי הים המודרניים היה קשור למשפחה הנכחדת Eurysternidae, אליה הופנה על ידי החוקר Anquetin ועמיתיו ב-2017. משפחה זו הייתה חלק מהקבוצה טסטודינטה, ממנה התפצלו הצבים המודרניים.

צב זה התקיים במימי היורה וכנראה שחי בדומה לצבי ים מודרניים, ניזון מיצורי ים קטנים ונטרף בתורו בידי זוחלים ימיים גדולים כמו הפליוזאורוס.

==קישורים חיצוניים==

==הערות שוליים==

קטגוריה:טסטודינטה
קטגוריה:בעלי חיים שחיו ביורה עליון באירופה
קטגוריה:מאובני טקסונים שתוארו ב-1975
הסופר קאפ האירופי 2024

הסופר קאפ האירופי 2024 היה המהדורה ה-49 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הספרדי ריאל מדריד, הזוכה בליגת האלופות 2023/24, והמועדון האיטלקי אטאלנטה, אלופת הליגה האירופית 2023/24.

המשחק נערך באצטדיון הלאומי בוורשה, פולין ב-14 באוגוסט 2024 והסתיים בניצחון 0-2 של ריאל מדריד.

== הקבוצות ==
{| class="wikitable"
!קבוצה
!העפלה
! השתתפויות קודמות (מודגש מציין זכייה)
|-
| ריאל מדריד
| הזוכה בליגת האלופות 2023/24
| 8 (1998, 2000, 2002, 2014, 2016, 2017, 2018, 2022)
|-
| אטאלנטה
| הזוכה בליגה האירופית 2023/24
|0
|}

הייתה זו הפעם הראשונה שאטאלנטה משתתפת בסופר קאפ האירופי וההופעה התשיעית של ריאל מדריד בתחרות.

== האצטדיון המארח ==
ב-26 בספטמבר 2023 נבחר האצטדיון הלאומי בוורשה, פולין, לארח את משחק הסופר קאפ.<ref></ref>

== מהלך המשחק ==

===הרכבי הקבוצות===
{| width=92%
|-
|
|
|}

{| width="100%"
|valign="top" width="40%"|
{| style="font-size:90%" cellspacing="0" cellpadding="0"
|-
!width=70| !!width=30|
|-
|שוער ||1 || טיבו קורטואה
|-
|מגן ימני ||2 || דניאל קרבחאל (קפטן) 
|-
|בלם ||3 || אדר מיליטאו
|-
|בלם ||22 || אנטוניו רודיגר
|-
|מגן שמאלי ||23|| פרלאן מנדי
|-
|קשר ||8|| פדריקו ואלוורדה
|-
|קשר ||14|| אורליאן צ'ואמני 
|-
|כנף ימני ||11 || רודריגו גואש 
|-
|קשר התקפי ||5 || ג'וד בלינגהאם 
|-
|כנף שמאלי ||7|| ויניסיוס ז'וניור 
|-
|חלוץ ||9|| קיליאן אמבפה 
|-
|colspan=3|מחליפים:
|-
|שוער ||13|| אנדריי לונין
|-
|שוער ||26 || פראן גונזאלס
|-
|הגנה ||18 || חסוס ואייחו
|-
|הגנה ||20 || פראן גרסיה
|-
|הגנה ||31 || ג'אקובו רמון
|-
|קישור ||6|| אדוארדו קמבינגה 
|-
|קישור ||10|| לוקה מודריץ' 
|-
|קישור ||15|| ארדה גולר 
|-
|קישור ||17|| לוקאס ואסקס 
|-
|קישור ||19|| דני סבאיוס 
|-
|התקפה ||21|| ברהים דיאס 
|-
|התקפה ||16|| אנדריק
|-
|colspan=3|מאמן:
|-
|colspan=3| קרלו אנצ'לוטי
|}
|valign="top"valign="top" width="50%"|
{| style="font-size:90%; margin:auto" cellspacing="0" cellpadding="0"
|-
!width=70| !!width=30|
|-
|שוער ||1 || חואן מוסו
|-
|בלם ||19|| בראט ג'ימסיטי 
|-
|בלם ||4|| איסאק היין 
|-
|בלם ||23 || סיאד קולאזינאץ' 
|-
|כנף ימני ||77 || דוידה זפאקוסטה 
|-
|קשר ||15|| מארטן דה רון (קפטן)
|-
|קשר ||13|| אדרסון 
|-
|קשר ||22|| מטאו רוגארי
|-
|קשר התקפי ||8|| מריו פשאליץ' 
|-
|חלוץ ||17|| שארל דה קטלארה 
|-
|כנף שמאל ||11|| אדמולה לוקמן 
|-
|colspan=3|חילופים:
|-
|שוער ||29|| מרקו קרנזקי
|-
|שוער ||31|| פרנצ'סקו רוסי
|-
|הגנה ||5|| בן גודפרי 
|-
|הגנה ||20 || מיטשל באקר 
|-
|הגנה ||27|| מרקו פאלסטרה 
|-
|הגנה ||40|| פיטרו קומי 
|-
|הגנה||41 || פיטרו טורנגאני 
|-
|קישור ||6|| איברהים סולמאנה
|-
|קישור ||25|| פדריקו קאסה 
|-
|קישור ||44|| אלברטו מאנזוני 
|-
|התקפה ||32|| מתאו רטגי 
|-
|התקפה ||45|| דומיניק ואוסורי
|-
|colspan=3|מאמן:
|-
|colspan=3| ג'אן פיירו גספריני
|}
|}

== ראו גם==
* גמר ליגת האלופות 2024
* גמר הליגה האירופית 2024

== קישורים חיצוניים ==
* 

==הערות שוליים==

קטגוריה:משחקי הסופר קאפ האירופי
קטגוריה:תחרויות כדורגל בפולין
קטגוריה:ורשה: ספורט
קטגוריה:תחרויות כדורגל ב-2024
קטגוריה:ריאל מדריד
קטגוריה:אטאלנטה (כדורגל)
פיורלה מנויה

פיורלה מנויה (2017)
פיורלה מנואה (באיטלקית: Fiorella Mannoia; נולדה ב-4 באפריל 1954) היא זמרת איטלקייה.

== קריירה ==
מנואה נולדה ברומא. אביו היה פעלולן, והיא שאבה ממנו השראה רבה כילדה. כשהתבגרה הלכה בדרכו, והחלה לעבוד כפעלולנית גם כן.<ref name="stunt">[http://www.hitparadeitalia.it/voli/articoli/ch690608.htm Classifica Commentata del 08 Giugno 1969], David Guarnieri, Hit Parade Italia, 8. Juni 1969</ref>

בשנת 1968 נחלה את הצלחתה הראשונה כזמרת. היא הופיעה בפסטיבל די קסטרוקרו עם השיר "Un bimbo sul leone" של אדריאנו צ'לנטנו. מיד לאחר ההופעה חתמה על חוזה הקלטות עם חברת תקליטים ידועת-שם באיטליה. קריירת השירה המקצועית שלה החלה רק בשנות ה-80 של המאה ה-20. במרוצת השנים השתתפה בפסטיבל סן רמו ארבע פעמים, כשהראשונה נרשמה ב-1981 עם השיר "Caffè nero bollente".<ref name="mondi">[http://www.mondi.it/almanacco/voce/444002 Biografia: Fiorella Mannoia - Almanacco], Mondi.it, abgerufen am 19. August 2015</ref>

אלבומיה המצליחים של מנויה הם Certe piccole voci (1999) ו-Fragile (2001), שהותעדו על ידי איגוד תעשיית ההקלטות האיטלקי בתואר פלטינה כפולה, לאחר שנמכרו בכ-200,000 עותקים ברחבי המדינה. בשנת 2004 הגיעה למקום הראשון במצעד האלבומים האיטלקי עם אלבום ההופעה Concerti. בשנת 2005 קיבלה את עיטור מסדר ההצטיינות של הרפובליקה של איטליה.

שנתיים אחר כך יצא אלבומה המצליח Canzoni nel tempo, ששהה שנה שלמה במצעדים השונים והפך לאלבומה השלישי שזוכה במעמד פלטינה כפולה. בשנת 2009 הוציאה יחד עם נעמי את השיר "L'amore si odia", שהגיע למקום הראשון במצעד הסינגלים.<ref name="treccani">[http://www.treccani.it/enciclopedia/fiorella-mannoia/ Mannoia, Fiorella], Eintrag in der Enciclopedia Treccani, abgerufen am 19. August 2015</ref>

בשנת 2023 נמנתה בין האמנים המשתתפים בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Mariposa", והוא דורג בערב הגמר במקום ה-15.

== קישורים חיצוניים ==
* 

== הערות שוליים ==

קטגוריה:זמרות איטלקיות
קטגוריה:שחקניות איטלקיות
קטגוריה:פעלולנים
קטגוריה:ילידות 1954
קטגוריה:איטלקים שנולדו ב-1954
Mariposa

"Mariposa" (בעברית: "פרפר") הוא שיר שהוקלט על ידי הזמרת האיטלקייה פיורלה מנויה. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל הרביעי שלא מתוך אלבום אולפן.

השיר הגיע למקום ה-22 במצעד הסינגלים האיטלקי.

== רקע וכתיבה ==
השיר נכתב על ידי המבצעת, אלפרדו רפטי מוגול, קרלו די פרנצ'סקו, פדריקה אבטה, מטייה צ'רי וקלמנטה פרארי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.7 מיליון השמעות.

"Mariposa" היה שירה של מנויה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-15.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-5.8 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| זהב
| 50,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|יוניברסל מיוזיק גרופ
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:שירים בספרדית
קטגוריה:סינגלים בהוצאת סוני מיוזיק אנטרטיינמנט
ישיבת אור לציון

ישיבת אור לציון היא ישיבה חרדית ספרדית בירושלים.

== היסטוריה ==
הישיבה הוקמה בתשנ"ח על ידי הרב אליהו אבא שאול על שם אביו – הרב בן ציון אבא שאול.

הישיבה שוכנת בשכונת גבעת משה ומנתה בשנת 2020 כ-280 בחורים.

רוב הצוות בישיבה ספרדי, ההלכות והמנהגים הם לפי הרב בן ציון אבא שאול, סגנון הלימוד הוא ליטאי קלאסי בתוספת שיטת העיון הספרדי.

באייר תשפ"ב (מאי 2022) נפטר ראש הישיבה הרב אליהו אבא שאול. בנו בן ציון מונה לראש הישיבה תחתיו.

מאנשי הצוות בישיבה: הרב שלמה בר שלום – משגיח, הרב צבי פרצוביץ – ר"מ בישיבה.

לישיבה מרכז קהילות לבוגרי הישיבה.

== מכון אור לציון ==
בישיבה מכון להוצאת ספרים, ביניהם סדרת הספרים אור לציון, אור אליהו, ברכת ציון ועוד רבים אחרים.

הרב אלחנן אבא שאול מנהל את המכון.

== גלריה ==
<gallery>
תמונת הרב אליהו אבא שאול.jpeg|ראש הישיבה בעבר, הרב אליהו אבא שאול
בן ציון אבא שאול הנכד.jpg|ראש הישיבה הנוכחי הרב בן ציון אבא שאול
</gallery>

== קישורים חיצוניים ==
* 
* [https://www.bhol.co.il/tags/148138 ישיבת אור לציון - תגית], באתר בחדרי חרדים
* [https://www.jdn.co.il/tag/ישיבת-אור-לציון/ ישיבת אור לציון - תגית], באתר JDN
* [https://www.kikar.co.il/tags/אור%20לציון ישיבת אור לציון - תגית], באתר כיכר השבת
* 

== הערות שוליים ==

אור לציון
אור לציון
אור לציון
קטגוריה:גבעת משה
קטגוריה:משפחת אבא שאול
ררוזאורוס

ררוזאורוס (שם מדעי: Rarosaurus; מילולית: "לטאה נדירה") הוא סוג של זוחל ימי נכחד מסדרת הפלזיוזאורים, אשר התקיים במימי הקרטיקון העליון שלפני 67 עד 66 מיליון שנה מזמננו. ככל הנראה הוא נכחד עם הכחדת הקרטיקון הגדולה לפנני 66 מיליון שנה והוא מאחרוני הפוליקוטיליים ששרדו והיחיד הידוע מהמאסטריכט.

סוג זה מכיל מין בודד - Rarosaurus singularis, אשר התגלה בתצורות Muwaqqar Chalk Marl Formation שבירדן. שם המין - "בודד" מתייחס להיותו דגימת הפליוזאור היחיד שהתגלתה באזור.

==מאפיינים==
שרידי הררוזאורוס כללו מאובנים של גולגולת וחרטום חלקי שמור הייטב עם שיניים שנמצאו באבן גיר ושייכים לפרט בודד. הסוג תואר בשנת 2009 בידי החוקר Kaddumi.

אורך הממצאים שהתגלו הגיע ל-20 ס"מ והראה מבנה חרטום מוארך מאוד, בדומה לרבים מהפוליקוטיליים כמו הדוליצ'ורינצ'ופס. הוא היה בעל שיניים חרוטיות וקצרות כשהשן הראשונה בלסת הייתה בולטת מלפנים. ככל הנראה פרט בוגר הגיע לאורך של שלושה מטרים בקירוב והיה קטן ביותר לפליוזאור. היו לו סנפירים עבים וזנב קצר יחסית, מה שעזר לו לרדוף אחרי טרף במים במהירות.

עקב מבנ החרטום נראה שהוא ניזון מדגים וסילוניות שהוא לכד בלסתותיו.

==קישורים חיצוניים==

==הערות שוליים==

קטגוריה:פוליקוטיליים
קטגוריה:בעלי חיים שחיו בקרטיקון עליון באסיה
קטגוריה:פלזיוזאורים שחיו בקרטיקון
מופע ה-8

The 8 Show היא סדרת טלוויזיה מסוג קומדיה אפלה משנת 2024 המבוססת על סדרות סרטוני הרשת Money Game ו- Pie Game מאת היוצרת באי ג'ין-סו. היא מתארת את סיפורם של שמונה משתתפים הלכודים בתוך בניין, עבור מופע שמכניס כסף ככל שעובר הזמן. הסדרה יצאה לאור ברחבי העולם בשירות הזרמת המדיה נטפליקס ב-17 במאי 2024.

== תקציר עלילה ==
שמונה אנשים זרים מקבלים הצעה להשתתף במשחק שבו הם יינעלו בתוך בניין וירוויחו סכום כסף שהולך וגדל ככל שהמשחק נמשך. במשך הלילה הם מבודדים בחדרים שונים בשמונה קומות נפרדות. שם הם רוכשים את הציוד הבסיסי שלהם, בעלות הגבוהה פי מאה מעלותם הרגילה שיורדת מסכום הפרס הנוכחי שלהם. במהלך היום הם יכולים לקנות אספקה לקבוצה מחוץ לחדרים בתמורה להפחתת הזמן עד סיום המשחק.

בתחילה, שמונת האנשים, שבוחרים להיקרא רק בשם הקומה שלהם, עובדים יחד כדי לנסות למקסם את זמן המשחק הנותר ואת הרווחים האישיים תוך שהם חיים בנוחות בסיסית. אולם כשהם מגלים שבקומות הגבוהות המשתתפים מרוויחים סכום כסף שגבוה באופן משמעותי ממה שהם מרוויחים, והם מתגוררים בחדרים גדולים יותר, פורץ מאבק כוחות בין השחקנים.

== פיתוח ==
הסדרה פותחה תחת השם Money Game והתבססה על סדרת רשת באותו השם וסדרת ההמשך שלה, Pie Game, שנכתבו על ידי היוצרת באי ג׳ין-סו. הבמאי האן ג׳ה-רים, שביים את The Face Reader (2013) ואת המלך (2017), חיפש את היצירה הבאה שלו אחרי הצהרת חירום (2021) ושיתף פעולה יחד עם סטודיו N כדי לביים את הסדרה, כשהיא צפויה להיות משודרת בפלטפורמת Webtoon של חברת האינטרנט נאבר.<ref name="moneygame"></ref> בהמשך נטפליקס רכשה את הזיכיון לשידור הסדרה ברחבי העולם, תחת השם The 8 Show .<ref name="nw"></ref>

האולפנים סטודיו N ומגנום תשע ניהלו את ההפקה, בעוד Lotte Cultureworks שימשה כעוזרת הפקה ומשקיעה לסדרה. <ref></ref>

תקציב הפקת הסדרה עמד על למעלה מ-24 מיליארד וון. <ref></ref>

=== צילום ===
הצילום העיקרי החל במאי 2022 והסתיים ב-23 בדצמבר 2022. <ref></ref> <ref></ref>

=== הוצאה לאור ===
שירות האינטרנט Naver Webtoon הודיע כי הסדרה תצא לאור ברחבי העולם בשירות הזרמת המדיה נטפליקס בשנת 2024. ארבעה חודשים לאחר מכן, נטפליקס אישרה שתאריך היציאה של הסדרה יהיה ב-17 במאי 2024. <ref></ref>

==קישורים חיצוניים==

== הערות שוליים ==

קטגוריה:נטפליקס: תוכניות וסדרות
קטגוריה:ציטוט עם תסריט בשפה זרה (קוריאנית)
שובר במות

שובר במות הוא אלבום האולפן הרביעי של להקת הבלוז רוק הישראלית פול טראנק. האלבום יצא לאור ב-31 במאי 2024, על ידי חברת התקליטים נענע דיסק<ref></ref>.

==הפקה==
תהליך העבודה על האלבום נמשך כשנתיים. כל השירים באלבום נכתבו על ידי גל ניסמן יחד עם חברי הלהקה. ארבעה שירים הם שיתופי פעולה" "נגנב ממך" עם נינט טייב, "מופרך" עם רד בנד, "חרדות קומיטמנט" עם גורי אלפי, שגם כתב את מילות השיר יחד עם שאנן סטריט ו"דיסוננס" עם כרמל אקמן.

כשבוע לפני יציאת האלבום הוציאה הלהקה סינגל ראשון "אין לזה לאן". זהו השיר הראשון עליו החלה לעבוד הלהקה לקראת האלבום ולכן נבחר להיות השיר הראשון שיוצא מתוכו. הקליפ לשיר צולם באמצעות טלפון סלולרי.

==רשימת השירים==

==הערות שוליים==

קטגוריה:אלבומי 2024
קטגוריה:אלבומי פול טראנק
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת נענע דיסק
מנחם מנדל לוריא

הרב מנחם מנדל לוריא היה רב של רוסטוב על הדון וליאדי ובסוף ימיו בריגה, לטביה. מחבר הספר עוז והדר, נספה עם משפחתו בשואה.

==תולדות חייו==
נולד לאביו הרב ברוך בנדט בשנת ה'תרי"ז (1857). למד בישיבת וולוז'ין אצל הנצי"ב. במשך כארבעים שנה שימש רב בעיירות שונות בפלך יקטרינוסלב אחר כך מונה לרבה של רוסטוב שעל הדון ואחר כך לרבה של לאדי.

אחרי עליית הסובייטים לשלטון ברוסיה נמלט ללטביה והתיישב בריגה.

נספה עם אשתו ליבא מוסיא, באקציה השנייה בריגה שבלטביה בידי הנאצים.

כתב ספרים ביידיש על חובות הצניעות, על ספריו קיבל הסכמה מרב העיר ריגה הרב מנחם מנדל זק.

==משפחתו==
* בנו, הרב ברוך אליעזר
* חתנו הרב מאיר יוסף כ"ץ, היה רב בקרוצ'ה שברוסיה הלבנה ולאחר עלייתו לארץ ישראל, רב בית הכנסת גאולת ישראל ורב שכונת מרכז בעלי מלאכה בתל אביב.

==ספריו==
* עוז והדר - חלק א, ה'תרצ"ד, חלק ב, ה'תרצ"ה
* עוז והדר לבושה - על הזכרת נשמות, ה'תרצ"ו
* מנחם שמו, ריגה, ה'תרצ"ז

==קישורים חיצוניים==
* [https://isheiisrael.wordpress.com/2024/03/24/רבי-מנחם-מנדל-לוריא/ מנחם מנדל לוריא] באתר 'אישי ישראל'
* [https://www.nli.org.il/he/a-topic/987007504555805171 מנחם מנדל לוריא] באתר הספרייה הלאומית

===ספריו===
* 
* , 
* 

==הערות שוליים==

קטגוריה:רבנים ליטאים
קטגוריה:תלמידי הנצי"ב
קטגוריה:רבנים לטבים
קטגוריה:ריגה: רבנים
קטגוריה:יהודים בשואה: לטביה
קטגוריה:רבנים שנספו בשואה
קטגוריה:מחברי ספרות תורנית
קטגוריה:בוגרי ישיבת וולוז'ין
קטגוריה:סופרים כותבי יידיש
הנריק וולינסקי

הנריק וולינסקי (בפולנית: Henryk Woliński, נולד ב־1986-1901) היה פולני, ראש "המחלקה לעניינים יהודים" בתנועת ההתנגדות הפולנית ארמייה קריובה, (מתורגם: צבא המולדת) במהלך מלחמת העולם השנייה. בשנת 1974 העניק יד ושם לוולינסקי את התואר חסיד אומות העולם.

== חיים אישיים ומשפחתו ==
הנריק וולינסקי היה פולני. נשא לאישה בשם פאני וולינסקה (בפולנית: Fanny Wolinska), יהודיה שמיעטה לצאת מהבית בימי המלחמה מחשש שמראה פניה יסגיר את מוצאה. הם התגוררו בפולין בעיר קטוביץ (בפולנית: Katowicach). <ref></ref>

לפי עדותו של יצחק צוקרמן, ממייסדי הארגון היהודי הלוחם בימי מרד גטו ורשה, וולינסקי היה בעל קומה בינונית, ממושקף, ותווי פניו היו סלביים מעט. וולינסקי היה דמוקרט, ולפני פרוץ מלחמת העולם השנייה היה עורך דין אשר עבד בפרקליטות המדינה. בתחילת שנות ה-20 של המאה ה-20 מונה וולינסקי ללגיונות של המרשל יוזף פילסודסקי, אשר היה מהפכן מדינאי פולני ומפקד צבא האומה הפולנית במלחמה נגד הסובייטים.<ref></ref>

== פעילותו במהלך מלה"ע השנייה ==
לאחר כיבוש פולין על ידי גרמניה הנאצית בספטמבר 1939, הצטרף וולינסקי לתנועת ההתנגדות הפולנית (או בשמה האחר, "ארמייה קריובה"), בה היה ראש "המחלקה לענייני יהודים" במשרד המידע והתעמולה של המפקדה הראשית של "ארמייה קריובה". וולינסקי הסתייג מן העמדה האנטישמית שרווחה בצבא הפולני, ורכש אהדה לארגון היהודי הלוחם (אי"ל), וולינסקי עשה מאמצים לקרב בין שני העמים בטענה ששניהם נלחמים בשביל אותה מטרה, חיים וחירות.

בין השנים 1941–1943 הסתיר וולינסקי יותר מ-25 אזרחים יהודים בדירתו שברחוב פילטרובה, רובם היו אנשים שברחו מגטו ורשה, אחת מניצולות גטו ורשה שהסתתרה אצל וולינסקי היא פרופסור דוקטור תאופילה גולוביובה (בפולנית: Teofili golwbiodej). בזמן פעילותו בארגון קיבל וולינסקי את הכינוי "וצלאב" (בפולנית: Waclaw). בנוסף לכך, וולינסקי סייע ישירות ליהודים, במסגרת תפקידו חילק סכומי כספים שנועדו לצורכי עזרה כלכלית ליהודים שהיו גרים במסתור. בשנת 1942, הגיע וולינסקי לדרגת פולקובניק (בלועזית קולונל, ובעברית אלוף-משנה).<ref></ref>

בשנת 1943, ובתקופת מרד גטו ורשה, מלא וולינסקי תפקיד אחראי במסגרת הצבא העממי. וולנסקי השתתף בארגון ״ז׳גוטה״ (בפולנית: Żegota) ובמבצע על אותו שם, שם ביצע מגעים וקשרים עם תנועת המרי והמורדים בגטו. על מבצע "ז'גוטה" פיקד ולדיסלב ברטושבסקי (בפולנית: Władysław Bartoszewski), אשר היה פעיל בכיר במחתרת ההתנגדות הפולנית ולקח חלק חשוב במרד גטו ורשה ובעזרה לניצולים ממנו דרך ארגון "ז'גוטה".<ref></ref> במהלך המרד, סיפק וולינסקי ידיעות על המרד היהודי בגטו ורשה באמצעות תחנת הרדיו של המחתרת הפולנית (בפולנית: Błyskawica radiostacja). בשידוריו טען: "הבעיה היהודית נעשתה הבעיה שלנו. ויש להקים ארגון שיטפל אך ורק ביהודים המסתתרים…".

וולינסקי יצר קשרים הדוקים עם נציגי ומייסדי "הארגון היהודי הלוחם" (אי"ל) כגון, אריה וילנר ("יורק") אשר נלחם בנאצים במסגרת מרד גטו ורשה, בנוסף שמר על קשר קרוב עם יצחק צוקרמן אשר היה גם כן לוחם בימי מרד גטו ורשה. לאחר מכן הקים וולינסקי במפקדה הראשית של ה״ארמייה קריובה״ תא של המועצה, תא זה סייע ליהודים מסתתרים.<ref></ref>

== חייו לאחר המלחמה ==
לאחר המלחמה, המשיך וולינסקי לעבוד בתור עורך דין בתוך הרפובליקה העממית הפולנית עד פרישתו בשנת 1976.<ref></ref> לאחר פטירתו (בשנת 1986) זכה וולינסקי בשנת 2008, בצלב קצין במסדר פולוניה רסטיטוטה (בפולנית: Order Odrodzenia Polski) על פעולותיו במהלך מלחמת העולם השנייה.<ref></ref>
==קישורים חיצוניים==

== הערות שוליים ==

קטגוריה:פולנים חסידי אומות העולם